Eestis on pidu! Sest kuidas saab muud moodi käimasolevat laulu- ja tantsupidu iseloomustada. See on Eestit koos hingama ja tundma pannud juba 1869.aastast alates, mil eesti rahvas Tartusse kokku tuli ning end rahvuseks laulis. Laulupidu on hoidnud meid koos nii rasketel kui headel aegadel ning kõikidel nendel aastatel, mis nende kahe äärmuse  vahele jäävad. Tallinnas on igal juhul hea ringi liikuda - nii palju rõõmsaid inimesi pole siin kaua näha olnud. Endalegi on lauljate ja tantsijatega kohtumistest midagi väga sooja hinge jäänud. Jõudu Teile kõigile täna ühiselt laululava poole marssida - nii tahaks isegi selle teekonna ette võtta, kuid mis parata, kui mitte üks, vaid lausa mitu elevanti kõrva peale on astunud. Kaasaelamisrõõmu ei saa minult aga keegi võtta. Nii et PIDU!